Reacția ministrului Sănătății în cazul tânărului mort de peritonită: ”Eu l-aș fi operat”. Oficialul anunță noi măsuri
Ministrul Sănătății, Alexandru Rafila, a reacționat, joi, în cazul tânărului de 16 ani care a murit în camera de gardă a Spitalului Județean de Urgență din Târgu Jiu. Acesta a spus că medicul chirurg trebuia să-l opereze pe băiat, iar în continuare, pentru ca astfel de situații să fie evitate, va adăuga o nouă prevedere în legislație prin care pacienții a căror viață este în pericol să fie ajutați de urgență, indiferent de vârstă.